رئیس گزّی ءُ میر حسین
 رئیس کوھی ٣٠٠ سال پیش ھیچان ءِ حاکم بوتگ , بنت ءِ حاکم ءَ جنگے سر ءَ کپتگ , آئی ءَ چہ کوھی ءَ مدت لوٹتگ , کوھی گون وتی سپاھیگان پہ کمک دیگ ءَ شتگ ءُ آ جنگ ءَ کشگ بوتگ . لاشارءِ حاکم کہ میر حسین بوتگ ھیچان ءَ اُرُش کتگ ءُ ھیچان گپتگ . میر حسین ءَ یک ھیل ءُ عادتے بوتگ سور ءُ آروس کہ بوتگ اولی شپ ءَ بانور وتیگی کتگ , رئیس گزی ءَ وتی جنک سانگ دیگی بوتگ ,آ گِھ ءِ حاکم پہ چیرکائی دیتگ ءُ گوشتگی کہ کوھی مُرت ءُ شت ءُ میر صاحب ءَ من کشان , گھ ءِ حاکم ءَ پسہ داتگ ھما شپ ءَ کہ آروس بیت من ھیچان ءِ کلات ءَگران. گزیّ وتی زھم ءَ شّرشّر ءَ ٹپّیت . حکم اے ڈول ءَ بیت کہ سالونک ءِ پت یا مردم چہ چمّگ تیگ مسہ عود ءَ یک مشکے آپ بیار انت ءُ لوگ ءِ دپ ءَ بہ درنج انت کہ میر رند چہ وتی دیم ءِ سیاہ کنگ ءَ گون کارچ ءَ مشک ءَ بدّریت ءُ گُسل بکنت ءُ پہ شام ءَ دو سیسوگ کباب بہ کن انت . گزّی گوشیت چہ جو ءَ مشک ءَ پرّ بکن اِت ءُ سیسوگ ءِ بدل ءَ دو چیپُک کباب کنت . میر حسین گوشیت پرچا سیسوگ نہ انت ؟ پسہ دنت سیسوگ گرگ نبوتگ .
 گزیّ لوگ ءِ پچین دروازگ ءِ پشت ءَ اوشتیت , میر کہ گوزیت گون یکین زھم ءِ ایرآیگ ءَ آئی ءِ سر لوگ ءَ ءُ جون ڈنّ ءَ ایر بیت , گھ ءِ حاکم کلات ءَ گریت . میر حسین ءِ سپاھیگ واجہ ءِ جون ءَ داران بند انت ءُ دیم پہ لاشار ءَ بر انت . آئی ءِ کبر پیپ ءُ جَکَس ءِ زرباری ءَ انت .